ડો. ભેસાણિયા માને છે કે, ‘અમારો હેતુ છે કે કોઈ પણ વ્યક્તિ રક્ત કે નાણાંની અછતના કારણે મૃત્યુ પામવી ન જોઈએ. કોઈ પણ યુવા વ્યક્તિ એવી ન હોવી જોઈએ, જેણે પોતાના જીવન દરમિયાન એક પણ વાર વોલન્ટરી બ્લડ ડોનેશન આપ્યું ન હોય. અમે બ્લડ બેન્કને માનવતાનું મંદિર માનીએ છીએ. અમારું વિઝન ક્વોલિટી-બ્લડ ડોનર-ઇનોવેશન છે. તમામ જ્ઞાતિ-વર્ગ-ધર્મ-પ્રદેશના લોકોને આંતરરાષ્ટ્રીય ધારાધોરણ મુજબનું ક્વોલિટી બ્લડ મળવું જોઈએ. વોલન્ટરી બ્લડ ડોનેશનને પ્રમોશન આપવા તમામ શક્ય પ્રયાસો કરવા જોઈએ. અમારું ધ્યેય ગુજરાતમાં 100 ટકા વોલન્ટરી બ્લડ ડોનેશન હાંસલ કરવાનું છે. અમે રક્ત વેચતા નથી, અમે લોકોની જિંદગી બચાવવામાં મદદરૂપ થઈએ છીએ. બ્લડ બેન્ક અમારો વ્યવસાય નથી. અમારો ધર્મ છે.